**Leedu lipp** on Leedu Vabariigi ametlik lipp.

 ? Leedu riigi- ja rahvuslipp. Proportsioonid 3:5.

Riigi- ja rahvuslipp
--------------------

20. märtsil 1989 kinnitati riigi- ja rahvuslipuks juba aastatel 1918–1940 kasutusel olnud lipp, mis on horisontaalsete väljadega trikoloor – kollane, roheline, punane. Esialgu olid lipu proportsioonid 1:2, kuid proportsioone muudeti 1. septembrist 2004.

| Värvimudel | Kollane | Roheline | Punane |
| --- | --- | --- | --- |
| Pantone | 15-0955 TP/1235 C/U | 19-6026 TP/349 C/U | 19-1664 TP/180 C/U |
| RGB | 253–185-19 (#FDB913) | 0-106-68 (#006A44) | 193-39-45 (#C1272D) |
| CMYK | 0-30-100-0 | 100-55-100-0 | 25-100-100-0 |

Kollane sümboliseerib küpseid viljapõlde ja heaolu, roheline Leedu taimestikku ja lootust ning punane õitsvaid aasu, vaprust ja iseseisvuse eest valatud verd.

Punane värv on pärit Leedu ajalooliselt lipult.

Ajalooline riigilipp
--------------------

Leedu ajalooline riigilipp. Proportsioonid 3:5
Leedu Seim seadustas 8. juulil 2004 ka ajaloolise riigilipu, mille all võitles Leedu suurvürsti sõjavägi Grünwaldi lahingus 1410. aastal.

Leedu ajalooline riigilipp on riigi ajalooline sümbol – punane riidelaid, millel on hõbedases soomusrüüs ratsanik. Ratsaniku paremas käes on pea kohale tõstetud hõbedane mõõk, ratsaniku vasakus käes on sinine kuldse Lotringi ristiga kilp. Lipu proportsioonid on 3:5.

Leedu ajalooline riigilipp heisatakse alaliselt järgmistel hoonetel:

* Leedu Seim,
* Vabariigi presidendi elukohad,
* Vabariigi Valitsus ja ministeeriumid,
* Konstitutsioonikohus,
* kohtud,
* peaprokuratuur ja piirkondlikud prokuratuurid,
* Leedu Pank,
* keskvalimiskomisjon,
* vallavolikogude istungihooned,
* Vilniuse alumine linnus,
* Trakai linnus.

Ajalooline riigilipp heisatakse ka Vytautas Suure sõjamuuseumi esisel väljakul Kaunases, samuti Kernavės ja Vana-Trakai lossiplatsil.

Riigipea lipp
-------------

Leedu presidendi lipp. Proportsioonid 5:6
Leedu presidendi lipp on purpurpunane kangas, mille keskel on Leedu vapp, mida ühelt poolt hoiab greif ja teiselt ükssarvik. Lipu proportsioonid on 2:3. Presidendi lipu lõi heraldikakomisjon, selle kinnitas Leedu Seim 26. jaanuaril 1993 ning seadustas president sama aasta 18. veebruaril.

Muud ajaloolised lipud
----------------------

Nõukogude okupatsiooni aastail 1940–1941 ja 1944–1990 oli Leedus kasutusel Leedu NSV lipp.

Varasemad lipud
---------------

* Leedu lipp aastatel 1989–2004. Proportsioonid 1:2.Leedu lipp aastatel 1989–2004. Proportsioonid 1:2.

Vaata ka
--------

* Leedu vapp

Viited
------

1. 1 2  Lietuvos Respublikos Seimas (08.07.2004). "Lietuvos Respublikos įstatymo IX-2331 ""Dėl Lietuvos valstybės vėliavos" pakeitimo įstatymas"". *Teisės aktų registras*. Vaadatud 09.06.2020.
2. ↑  Lietuvos Respublikos Seimas (17.06.2010). "Nutarimas XI-906 "Dėl Lietuvos valstybės istorinės vėliavos projekto ir etalono patvirtinimo"". *Teisės aktų registras*. Vaadatud 09.06.2020.
3. ↑  Lietuvos Respublikos Seimas (12.01.2018). "Įstatymas XIII-1020 "Lietuvos Respublikos valstybės vėliavos ir kitų vėliavų įstatymo Nr. I-1497 5, 10 ir 18 straipsnių pakeitimo įstatymas"". *Teisės aktų registras*. Vaadatud 09.06.2020.

Välislingid
-----------

* Leedu lipp andmebaasis *Flags of the World* (*inglise keeles*)